ArabovMK/tajik-wikipedia-corpus huggingface dataset:
Муслиҳуддини Лорӣ

Муслиҳуддин ибни Салоҳуддини Лорӣ — риёзидон, ахтаршинос, таърихнигор ва шоир и форс тоҷик, муаллифи "Миръоту-л-адвор ва мирқоту-л-ахбор". Зиндагинома Аз мардуми Лори Форс буда, дар зодгоҳаш илмҳои расмии давр, аз ҷумла дар назди Мир Ғиёсуддин Мансури Шерозӣ (фавт 1542) риёзиётро омӯхтааст. Пас, ба Ҳиндустон рафта, ба хидмати Ҳумоюн (ҳукмронӣ 1530-39) дохил шуд. Муслиҳуддин Каломии Лорӣ аз рафиқони Мирзоҳусайни Арғун — ҳокими Тҳатта буд. Баъдан аз он ҷо ба Ҳиҷоз сафар кард, вале киштӣ ба тӯфон дучор омад ва Муслиҳуддин Каломии Лорӣ бо заҳматҳои бисёр ба Истанбул расид. Дар Истанбул хидмати дарбори ҳукмрони шаҳрро ба уҳда гирифт. Аз Муслиҳуддин Каломии Лорӣ мероси адабии манзуму мансур боқӣ мондааст. Осори манзуми ӯ асосан аз қасидаву ғазал иборат буда, дар мавзӯъҳои ишқ, панду ахлоқ, мадҳ ва ғ. суруда шудаанд. Ба ашъори ӯ шоирони машҳури давраш Ҳаким Шифоии Исфаҳонӣ, Урфии Шерозӣ ва дигарон ҷавоб гуфтаанд. Якчанд рисолаи шарҳу ҳошияҳо ва китобе оид ба таърихи умумибашарӣ — "Миръоту-л-адвор ва мирқоту-л-ахбор" (иборат аз муқаддима ва 10 боб) аз таълифоти мансури ӯ мебошанд. Абёти зер аз ӯст: Чи сабзаест, к-аз он рӯи оташин бархост, Кӣ дида сабза аз оташ, ки инчунин бархост? Кадом моҳ ба шакли ту дилфурӯз омад? Кадом сарв ба мисли ту нозанин бархост? Шаби фироқи ту аз хуни дидаам доман Чунон пур аст, ки натвонам аз замин бархост. Ба ростӣ чу қади дилкаши ту ном гирифт, Нишони ростӣ аз сарви ростин бархост. Ба хоки роҳи ту дар орзуи дидорат Нишаст шод Каломӣ, вале ҳазин бархост.
Мусобиҳи Абдӣ

Мусобиҳи Абдӣ ё Мусо Биҳи Абдӣ (сумол.; 1948) — сиёсатмадори сумалӣ, афсари собиқи низомӣ, панҷумин президенти давлати эътирофнашудаи Сумалиланд аст, ки дар интихоботи 13 ноябри соли 2017 интихоб шудааст. Зиндагинома Мусо Биҳи соли 1948 дар як деҳаи хурди ғарби Ҳаргейса таваллуд шудааст. Дар кӯдакӣ ба ин шаҳр кӯчид ва дар он ҷо таҳсилро дар мактаби Шайх Баравӣ оғоз кард. Маълумоти ибтидоиро дар мактаби Биё-Дхакай соли 1959 гирифта, таҳсилро дар Амуде тамом кардааст. Фаъолияти ҳарбӣ Дар солҳои 1970-ум ӯ яке аз донишҷӯёне буд, ки барои омодагии ҳарбӣ дар Академияи Нерӯҳои Ҳавоии Шӯравӣ ба номи Ю.А.Гагарин 1 даъват шуда буд. Пас аз бозгашт, ӯ яке аз маъруфтарин аъзои нерӯҳои ҳавоии Сомалӣ дар ҷанги соли 1977 байни Сумалӣ ва Эфиопия шуд. Полковник Мусо Биҳи Абдӣ аз соли 1983 то 1985 дар Форт Ли, Вирҷиния низ таълим гирифтааст 1. Дар соли 1985, ӯ ба як гурӯҳи шӯришиён, Ҷунбиши миллии Сумалӣ, ки барои ҷудо шудан аз Сумалӣ мубориза мебурд, ҳамроҳ шуд 2. Аз соли 1985 то соли 1988 Биҳи дар амалиёти пуршиддати ҷанги партизанӣ, ки ҳаракати Сумалӣ ба муқобили режими Сиад Барре мебурд, иштирок дошт. То соли 1990, Биҳи ба ҳайси фармондеҳи шӯришиён хидмат мекард 1. Фаъолияти сиёсӣ Пас аз истиқлоли Сумалиланд дар соли 1991, Мусо Биҳи дар раванди оштӣ кардани қабилаҳои Сумалӣ дар Бурао, Бербера, 3 ва Борама нақши муҳим бозид. Дар соли 1993, пас аз суқути ҳукумати собиқи низомии Сумалӣ, Мусо Биҳи дар ҳукумати президент Муҳаммад Ҳоҷӣ Иброҳим Эгал вазири корҳои дохилӣ ва амнияти миллиро бар ӯҳда гирифт. Соли 2002 узви Кумитаи иҷроияи ҳизби сиёсии "Кулмия" шуд. Дар соли 2015, Биҳи аз ҷониби анҷумани ҳизб ҳамчун номзади "Кулмия" дар интихоботи ояндаи президентии соли 2017 интихоб шуд, ки дар он бо 55,1% овозҳои мардум ғолиб омад.
Мусобиқа

Мусобиқа — як тарзи фаъолият ва чорабинӣ, ки иштироккунандагони он барои пешӣ гирифтан ва бартарӣ ҷустан аз якдигар кӯшиш мекунанд; мусобиқаи варзишӣ қувваозмоӣ дар варзиш барои сабқат гирифтан, пеш гузаштан аз ҳамдигар; мусобиқа бастан пешакӣ муайян кардани шарти шароити мусобиқа бо тарафи мусобиқакунанда; мусобиқа кардан дар мусобиқа иштирок кардан; мусобиқаро бурдан дар мусобиқа ғолиб омадан.
Мусобиқаи аспдавонӣ

Мусобиқаи аспдавонӣ ба масофаҳои гуногун, ки қувват ва давандии аспро месанҷанд. Дар Осиёи Миёна, аз ҷумла Тоҷикистон, пойга аз қадимулайём маълум ва машҳур аст. Чобуксавороне, ки дар пойга иштирок мекунанд, бо ишора ба сӯи марра асп медавонанд. Ғолибон мукофотонида мешаванд. Пойга асосан дар рӯзҳои ид ва тӯй, дар ҷойҳои ҳамвор гузаронида мешавад, дар теппа ва бораҳои атроф хайма ва чодарҳои рангоранг зада, таомҳои ҳархела мепазанд. Дар пойга асосан ҷавононе иштирок мекунанд, ки аз хурдсоли аспсавориро омӯхтаанд. Пойга чанд хел мешавад: Пойга ба барномаҳои варзишии Тоҷикистон ва дигар кишварҳои Осиёи Миёна дохил карда шудааст 1. Нигаред низ.
Мусобиқоти ҷаҳонии таеквондо

Мусобиқаи ҷаҳонии таеквондо унвони мусобиқоти таеквондо аст, ки ҳар ду сол тавассути Федерасиюни Ҷаҳонии Таеквондо баргузор мегардад. Мусобиқот.
Мусодираи молу мулк

Мусодираи молу мулк — маҷбуран ва бепул ба моликияти давлатӣ гузаронидани қисм ва тамоми молу мулки шахси маҳкумшуда. Мусодираи молу мулк дар ҳуқуқи ҷиноятӣ ҷазои иловагии шахси маҳкумшуда барои ҷиноятҳои давлатӣ ва ғаразноке мебошад, ки дар қонун махсус нишон дода шудааст. Додгоҳ ҳуқуқи мусодира кардани тамоми молу мулк ё як қисми онро дорад. Ҳангоми татбиқи Мусодираи молу мулк додгоҳ дараҷаи барои ҷамъият хавфнок будани маҳкумро ба назар мегирад. Мусодира танҳо бо молу мулки шахси маҳкум дахл дорад, яъне агар ҷинояткор соҳиби моликияти умумӣ ё аъзои хонавода бошад, фақат ҳиссаи ӯ мусодира шуда, ашъёе, ки барои ҳаёти маҳкумшуда ва аъзоёни оилаи вай заруранд, мусодира намегардад. Пул ва чизҳои қимматбаҳое, ки бо роҳи ҷиноят ба даст оварда шудаанд, мусодира карда мешаванд.
Мусоидати молиявӣ (субвенсия)

Мусоидати молиявӣ (субвенсия) — маблағҳои буҷетие, ки ба буҷети сатҳи дигари низоми буҷетии Ҷумҳурии Тоҷикистон ё шахси ҳуқуқӣ барои анҷом додани хароҷоти муайян беподошу бебозгашт ҷудо карда мешаванд.. низ.
Парвина Мусоева

Парвина Ҷурахоновна Мусоева — биологи тоҷик, номзади илмҳои биология, профессор.
Мусофир ибни Иброҳими II

Мусофир ибни Иброҳими — охирин фармонравои дудмони Солорӣ, фарзанди Иброҳими ибни Марзбони, бародари Ҷустони ибни Иброҳими.
Мусобиқоти ҷаҳонии ҷудуи ҷавонон 2022

Мусобиқоти ҷаҳонии ҷудуии ҷавонон 2022 дар Гуаякили Эквадор аз 10 то 14 августи соли 2022 баргузор шуд. 1 2 3 4 Дар рӯзи ниҳоии мусобиқа мусобиқаи омехтаи даставӣ сурат гирифт, ки дастаи Ҷопон ғолиб омад. 5 6 7 8 Ҷадвал ва видеоҳои рӯйдодҳо Рӯйдод дар канали -и пахш шуд. Қуръакашии чорабинӣ 9 август соати 14 баргузор гардид. 9 Ҳама вақтҳо маҳаллӣ мебошанд (-5). Хулосаи медал Натоиҷи манбаъ 10 Рӯйдодҳои мардона Рӯйдодҳои занона Омехта Натоиҷи манбаъ 11 Ҷадвали медалҳо Маблағҳои навишташуда барои ҳар як медаловар гирифта аст ва ҷоизаҳои эҳдошуда барои мусобиқоти инфиродӣ 79 800 доллар ва барои мусобиқоти тимӣӣ 20 000 долларро ташкил медиҳад 12 (бознигаришуда аз: 1).
Мусофир

Мусофир — шахсе, ки дар роҳ аст, масофаи тӯлониеро тай намудааст. Мусофир шахсест масофаи тақрибан 90 километрро аз канори маҳаллаи худ тай кардааст.
Мусофир (филм, 1974)

Мусофир — яке аз филмҳои Эронӣ аст. Коргардон Аббос Киёрустамӣ буд. Филмро дар соли 1974 сохт.
Саёҳат

Саёҳат, Сафар, Мусофират ё Сайр — ҳаракат дар ҳама гуна қаламрав ё минтақаи обӣ бо мақсади омӯзиши онҳо, инчунин бо мақсадҳои таълимию маърифатӣ, варзишӣ ва ғайра мебошад. То асри саёҳат яке аз сарчашмаҳои асосии иттилоот дар бораи баъзе кишварҳо (табиат, аҳолӣ, таърих, иқтисодиёти онҳо), табиати умумӣ ва шакли сатҳи замин буд. Аз замонҳои қадим тавсифи сафарҳои Ҳеродот, олимоне, ки Искандари Мақдуниро дар маъракаҳои ӯ ҳамроҳӣ мекарданд, нигоҳ дошта мешуд. Намунаи классикии сафари асримиёнагӣ — сайругашти Марко Поло ва Афанасий Никитин мебошад. Сафар кардан бо мақсадҳои динӣ (барои ибодат ба зиёратгоҳҳо, зиёрати ҷойҳои муқаддас) дар асрҳои миёна зиёрат номида мешуд; Зиёраткунандагони аз ҷумла, Даниел Зиёраткунанда, дар бораи сафарҳои худ ёддоштҳои сафар боқӣ гузоштанд, ки онро сайр меноманд. Давраи Кашфиётҳои бузурги ҷуғрофӣ бо бисёр саёҳатҳо тавсиф мешавад, ки ғояи сайёраро ба куллӣ тағйир доданд. Баъдтар, сафарҳои Д.Ливингстон ва Г.Стенли, Н.М.Пржевальский ва дигарон барои тавсеаи дониш дар бораи Замин аҳамияти калон доштанд; аммо, аллакай Пржевалский саёҳатҳои худро иктишофи илмӣ номид, зеро онҳо танҳо талаботи шиносоии ибтидоӣ ва умумиро бо хусусиятҳои қаламрави муайян қонеъ карда метавонистанд. Аз ин рӯ, аллакай дар асрҳои - бо амиқтар шудани таҳқиқот, муайянсозӣ ва махсусгардонии ҳадафҳо ва вазифаҳои илмӣ сайёҳӣ хусусияти экспедитсияҳои илмиро касб карда истодааст. Аз миёнаҳои асри ХХ, ба шарофати рушди босуръати туризм, мафҳуми "саёҳат" маънои ҳар як сафарро дорад, ки новобаста аз ширкати сайёҳӣ то андозае мустақилона анҷом дода мешавад. Ҳоло сайёҳонро одамоне меноманд, ки дар сафарҳои мустақилона, аксар вақт моҷароҷӯёна иштирок мекунанд (масалан, Т. Ҳейердал, Ю. А. Сенкевич, И. Ганзелка, М. Зикмунд, Ф. Ф. Конюхов). Сафар бо радди принсипӣ аз хидматҳои як ширкати сайёҳӣ бэкпэкинг (аз) номида мешавад. Намоишҳои сершумори телевизионӣ (Клуби сайёҳон), филмҳои мустанад ва силсилафилмҳо (Амрикои якошиёна) ба сайёҳии муосир бахшида шудаанд. Мусофир онест, ки сайр мекунад ё сафар кардааст. Нигаред низ.
Мусофиршо Маликов

Мусофиршо Маликов (17.03.1934, Хоруғ, ВМКБ — 26.06.1992, ҳамон ҷо) — ҳунарпешаи театр, Ҳунарпешаи шоистаи Тоҷикистон, Ҳунарпешаи халқии ҶШС Тоҷикистон Зиндагинома Соли 1954 Институти театрӣ- бадеии ба номи А. Островскийи ш. Тошкандро ба охир расонда, дар Театри мусиқӣ-мазҳакаи ш. Хоруғ ба сифати актёр фаъолияташро шурӯъ намуд ва беш аз се даҳсола рӯи саҳнааш ҳунар озмуд. Хоса нақшҳои драмавиро бо эҳсосоти баланд мебозид. "Найрангҳои Майсара", "Нисо", "Соати бурҷи Кремл", "Барқия ба В. И. Ленин", "Ситораи умед", "Қишлоқи тилоӣ", "Нидои суханвар", "Ҷои сердаромад" намунае аз қариб панҷоҳ спектакланд, ки дар онҳо нақши марказӣ иҷро кардааст. Ба ҳайси коргардон "Дуртар аз сарҳад", "Муҳаббат ва адоват", "Зафар", "Эй ҷавонӣ, ҷавонӣ" барин намоишномаҳоро таҳия намудааст. Маҳорати хуби навозандагӣ дошт ва "Рубоби ман", "Ба комсомол", "Ленинободам", "Москваи ман" барин сурудҳоро эҷод кардааст. Бо Грамотаи Фахрии Президиуми Совети Олии Тоҷикистон сарфароз гардидааст.
Мусора (ноҳияи Череповетс, Вологда)

Мусора — деҳа, яке аз маҳаллаҳои аҳолинишини Федератсияи Русия мебошад. Деҳа дар ҳайати ноҳияи Череповетс, ки дар вилояти Вологда қарор дорад, дохил мешавад.
Мусофирон (деҳа)

Мусофирон — деҳа дар ҷамоати деҳоти Ясмани ноҳияи Рашт. Аз Мусофирон то маркази ҷамоат 20 км, то маркази ноҳия 95 км. Аҳолиаш 363 нафар, тоҷикон.
Мусоҳибаи қисман тартибдодашуда

Мусоҳибаи қисман тартибдодашуда (-) мусоҳиба -боре ба сохторӣ усули аст, тадқиқот бурда, дар илмҳои иҷтимоӣ. Дар ҳоле ки як мусоҳибаи сохтории дақиқи доранд, як қатор саволҳо на он кас ба додай як нимсола-сохторӣ мусоҳибаи кушода аст, мегузоред, ғояҳои нав, ба шавад, то Зимни сўњбат, ки дар натиҷаи он чӣ мусоҳибакунанда мегӯяд. Саволдиҳанда дар як мусоҳиба-боре ба сохторӣ Умуман доранд доираи мавзӯъҳо ба таҳқиқ карда шавад. Бо вуҷуди ин, мавзӯъ ва ё мавзӯъҳои ки саволдиҳанда мехоҳад, ки ба омӯхтани Дар мушаххаси мусоҳиба одатан мо бояд инчунин дар пешакӣ фикр (хусусан ҳангоми мусоҳибаҳо барои лоињањои тадқиқотї). Умуман он судманд аст, барои мусоњибагирандањо дошта дастури мусоҳиба омода, кадом як созмони мардикори мавзӯъҳои ва саволҳои ба саволдиҳанда метавонад, ки бо роҳҳои гуногун барои иштирокчиёни гуногун мепурсанд аст. Мусоњиба ҳидоят Тадқиқотчиён кумак мусоҳиба оид ба мавзӯъҳои дар дасти ба тамаркуз бе маҳдудияти онҳо ба формати махсус. Ин озодӣ метавонад мусоњибагирандањо кумак ба саволҳои онҳо ба заминаи мусоҳиба вазъият, ва ба мардум Онҳо тадқиқшаванда.
Мусса Банде

Мусса Банде Канде (августи 1991, Матаро, Испания) — футболбози испанӣ, муҳофизи чап, муҳофиз.
Мустаид (шоир)

Мустаид (номаш Муҳаммадҷон ё Авазбек будааст; қарни) — шоир и форс-тоҷик. Зиндагинома Дар Бухоро зиндагӣ ва эҷод кардааст. Аслан аз тоифаи найманҳо буд, вале ашъораш ба забони тоҷикист. Ба дарбори аштархониён алоқа дошт. Охири асри 17 дар давраи салтанати Субҳонқулихон, ки ҷабру ситами амирон шиддат гирифт, Мустаид мисли бисёр аҳли илму адаб ба Ҳиндустон муҳоҷират кард. Баъдтар ба Хиҷоз рафтанӣ шуд, вале дар роҳ дар баҳр ғарқ гардид. Мустаид соҳиби табъи баланди шоирӣ буда, ашъораш дар Бухоро ва атрофи он шӯҳрат доштааст. Намунае аз шеъри Мустаид: Ба ҷони беқароре то ғами ҷонона мебояд, Дили саргаштаи моро ба кӯяш хона мебояд. Баро аз олами сурат, бикун, эй чон сабукпоӣ, Ки соликро дар ин рах, ҳиммати мардона мебояд.
Мустамлии Бухорӣ

Исмоил Мустамлии Бухорӣ — ориф, зоҳид ва донишманди форс-тоҷик. Ӯ китоби "ат-Таъарруф ли мазҳаби аҳли-т-тасаввуф"-и Абубакр Исҳоқи Бухориро ба форсӣ тарҷума кард ва онро "Шарҳи Таъарруф" ном ниҳод.
Ҷамила Мусоҷонзода

Ҷамила Мусоҷонзода (Мусоҷонзода Ҷамила Мансур апрели соли 1984, шаҳри Кӯлоб, ҶШС Тоҷикистон) — сиёсатмадори тоҷик, вакили Маҷлиси намояндагони Маҷлиси Олии Ҷумҳурии Тоҷикистон даъвати. 1. Корнома 11 апрели соли 1984 дар шаҳри Кулоби вилояти Хатлон дар оилаи зиёӣ таваллуд шудааст. Миллаташ тоҷик. Соли 2005 Донишгоҳи давлатии омузгории Тоҷикистон ба номи Садриддин Айниро бо ихтисоси "Химия" ва соли 2023 Академияи идоракунии давлатии назди Президенти Ҷумҳурии Тоҷикистонро бо ихтисоси идораи давлатӣ бо муваффақият хатм намудааст. Фаъолияти меҳнатиашро соли 2007 ба ҳайси ассистенти кафедраи "Химияи умумӣ ва ғайриорганикӣ"-и ДДОТ ба номи С. Айнӣ оғоз намудааст. Солҳои 2011-2022 дар вазифаҳои муаллими калон, дотсент, ҷонишини декан оид ба илм, декани факултети химия ва муовини ректор оид ба корҳои тарбиявии Донишгоҳи давлатии омузгории Тоҷикистонро ба номи С.Айнӣ фаъолият намудааст. Солҳои 2022-2025 мудири шуъбаи маорифи ноҳияи Шоҳмансури шаҳри Душанбе кору фаъолият кардааст. Солҳои 2020-2025 вакили Маҷлиси вакилони халқи шаҳри Душанбе, даъвати шашум. Аз 2 марти соли 2025 вакили Маҷлиси намояндагони Маҷлиси Олии Ҷумҳурии Тоҷикистон даъвати аз руйхати ягонаи умумиҷумҳуриявии Ҳизби халқии демократии Тоҷикистон, интихоб гардидааст. Фаъолияти илмӣ Рисолаи номзадиро соли 2011 дар мавзуи "Ҳалшавандагӣ ва мувозинатҳои фазагии системаи,4,3,-2 дар ҳарорати 0 ва 250С" бо муваффақият дифоъ намудааст. Рисолаи доктори мавриди корбарӣ қарор дошта, унвонҷӯи Пажӯҳишгоҳи рушди маориф ба номи Абдураҳмони Ҷомии Академияи таҳсилоти Тоҷикистон мебошад. Мукофот.
Мусошӣ (роман)

Мусошӣ, ҳамчунин Мусошӣ: Романи Ҳамосии Даврони Сомурайҳо — романи ҳамосии Ҷопонӣ аст, ки аз ҷониби Ейҷӣ Ёсикава навишта шудааст. Роман дар бораи ҳаёт ва корнамоии шамшербози афсонавии ҷопон Миямото Мусошӣ. Он ҳаёти ӯро пас аз он ки роҳиб Такуан маҷбур мекунад, ки худро ҳамчун Миямото Мусаши дубора ихтироъ кунад, пайравӣ мекунад. Вай дар саросари Ҷопон саргардон шуда, шогирдони ҷавонро таълим медиҳад, дар муноқиша бо мактабҳои самурайҳо ва санъати ҳарбӣ иштирок мекунад ва роҳи худро тавассути ҳаёти ошиқонаи худ пайдо мекунад. Он дар ибтидо ҳамчун силсила дар рӯзномаи Ҷопон Асахи Шимбун, дар байни солҳои 1935 ва 1939 нашр шудааст. Он дар формати китоб дубора нашр шуд (нахустин нашри мукаммал аз ҷониби Фумико Йосикава дар соли 1971), ки аксари онҳо маҷмӯаҳои чанд ҷилд мебошанд, ки рахҳои зиёди рӯзномаҳоро ҷамъ мекунанд. Бо тахминан 120 миллион нусха фурӯхта шудааст, 1 он яке аз силсилаи китобҳои пурфурӯштарин дар таърих аст. Тарҷумаи англисӣ аз ҷониби Чарлз С. Терри анҷом дода шудааст ва пешгуфтори Эдвин О. Рейшауэрро дар бар мегирад. Он бори аввал соли 1981 аз ҷониби. ва,. нашр шудааст. Ба нашр гранти Бунёди Ҷопон мусоидат кардааст. Он дар Иёлоти Муттаҳида аз ҷониби,. ва дар Британияи Кабир ва Аврупои континенталӣ аз ҷониби. паҳн карда шудааст. Муқаддима Ин як гузориши афсонавӣ дар бораи ҳаёти Миямото Мусаши, муаллифи китоби панҷ ҳалқа ва эҳтимолан машҳуртарин шамшербози ки то ҳол зиндагӣ кардааст, мебошад. Роман аз ҷониби Чарлз С. Терри бо пешгуфтори Эдвин О. Рейшауэр ба забони англисӣ тарҷума шудааст, ки аз ҷониби Коданша Интернешнл таҳти унвони чоп шудааст. 4-7700-1957-2. Эпопеяи дароз (зиёда аз 900 саҳифа, ихтисоршуда дар нусхаи англисӣ) аз ҳафт китоб иборат аст, ки корнамоиҳои Миямото Мусаширо тафсилот медиҳанд, ки танҳо пас аз ҷанги Секигахара оғоз ёфта, пас аз сафарҳои ӯ ва одамони зиёде, ки дар ҳаёти ӯ муҳиманд ва пеш аз дуэли пурқудрати худ бо Сасаки Коҷиро дар Ганрюҷима (ҷазираи Ганрю ё Фуна). бераҳмии Коҷиро бо табиати инъикоскунанда ва фидокоронаи Мусашӣ муқобил аст. Мусашй дар рафти роман машхур мегардад, зеро вай хам дар шамшербозй ва хам дар шуур камолотро мечуяд. Шамшербозии ҷопонро навоварона карда, ӯ услуби ҳамзамон ба даст овардани ҳам катана ва ҳам вакизаши ихтироъ мекунад, ки он замон дар таърихи Ҷопон чизе нашунида буд. Тасодуф, инчунин қарорҳои хеле мухталифи ҳаёти қаҳрамонон, ба китоб як ҷанбаи фалсафӣ медиҳанд, ки дар охири он ошкор мешавад. Ҳамчунин нигаред.
Ҳамдуллоҳи Муставфӣ

Ҳамдуллоҳ Муставфии Қазвинӣ (1, Қазвин, Элхониён 1 — 1339 2, Қазвин 1) — таърихнигор, адиб, нависанда ҷуғрофиёдони форс-тоҷик, муаллифи "Зафарнома", "Таърихи гузида" ва "Нузҳату-л-қулуб". Зиндагинома Аз оилаи муставфӣ (ҳисобдори молиёти кишвар). Ӯ баробари корҳои маъмурӣ илмҳои таърих, адабиёт, ҷуғрофиёи форс-точикро омӯхта, аз худ осори пурқимат боқӣ гузоштааст. Муставфии Қазвинӣ солҳои ба услуби "Шоҳнома" иборат аз 75 ҳазор байт "Зафарнома"-е таълиф намуд. Асар аз се қисм иборат буда, қисми 1 он ба таърих ва юришу истилои қисми 2 он ба таърихи кишвар Эрон оид аст. Қисми 3 асар 30 ҳазор байтро дар бар гирифта, таърихи муғулҳоро то давраи ҳукмронии султони Ҳалокуиён Абӯсаид инъикос мекунад. Муставфии Қазвинӣ инчунин муаллифи "Таърихи гузида" ва "Нузҳату-л-қулуб" мебошад. Ӯ дар рушди забони адабии махсусан истилоҳоти фаннии он хидмати шоистае кардааст.
Мустафо Замонӣ

Мустафо Замонӣ (июни 1982, Мозандарон) — ҳунарпешаи синамои Эрон. Бо бозидани нақши асосӣ дар силсилафилми "Юсуфи паёмбар" маъруф гардидааст 2 3. Зиндагинома Мустафо Замонӣ соли 1982 дар Фаридун-Канор (Мозандарон) ба дунё омадааст. Дар ҷавонӣ Мустафо муҳосиб буд. Ӯ ду бародар ва як хоҳар дорад. Аз соли 2008, бо офаридани нақши асосӣ дар сериёли "Юсуфи паёмбар" ӯ по ба арсаи ҳунари ҳирфаӣ гузошт ва бародарзодааш — Саййид Ҳусайни Ҷаъфарӣ дар ҳамон сериал нақши наврасии Юсуфи паёмбарро бозидааст. Соли 2012 дар 30-юмин Ҷашнвораи байналмилалии филми "Фаҷр" номзадии беҳтарин нақши мардонаро дар филми "Як ошиқона сода" ба даст овард 4. Соли 2014 Мустафо Замонӣ узви ҳакамон ба ҷашнвораи филмҳои кутоҳ дар туркия "7" даъват шуд. Филмшиносӣ Сериалҳо Филмҳо.
Мустафо Мадбулӣ

Мустафо Мадбулӣ 2 — Сарвазири Миср аз 14 июни соли 2018. Ӯро президент Абдулфаттоҳ Сисӣ таъйин кард ва баъд аз истеъфоаш дар пайи дубора интихоб шудани Сисӣ ба ҷои Шариф Исмоил таъин шуд. Мадбулӣ дар ҳукумати Миср низ вазифаи вазири манзил ва коммуналиро ишғол мекунад ва инчунин муваққатан вазифаи сарвазирро иҷро мекунад 3 4. Фаъолият Мадбулӣ дар Донишгоҳи Қоҳира таҳсил намуда, мутаносибан дараҷаи магистр ва доктори фалсафаро аз факултети муҳандисӣ, дар солҳои 1988 ва 1997 гирифтааст Аз сентябри Соли 2009 то ноябри соли 2011, Мадбулӣ раиси идораи Асосии банақшагирии шаҳр дар назди Вазорати сохтмони манзил, хизматрасониҳои коммуналӣ ва рушди шаҳр буд; ӯ инчунин директори иҷроияи Институти омӯзиш ва банақшагирии шаҳр дар маркази тадқиқотии сохтмони манзил ва сохтмони назди Вазорати сохтмони манзил буд. Аз ноябри соли 2012 то феврали соли 2014 ӯ директори минтақавии кишварҳои араб дар доираи барномаи Созмони Милали Муттаҳид дар маҳалҳои аҳолинишин буд. Моҳи марти соли 2014 ӯ вазири сохтмони манзил дар назди сарвазир Иброҳим Махлаб таъин шуд, ки пас аз таъин шудани Шариф Исмоил ба ҳайси сарвазир дар моҳи сентябри соли 2015 вазифааш идома ёфт. Дар давраи вазири манзил будан лоиҳаи миллионҳо адад манзил ҷорӣ карда шуд, ки яке аз лоиҳаҳои асосии миллӣ буд, ки пас аз ба мансаби президент таъин шудани Абдулфаттоҳ Сисӣ эътибор пайдо кард, гарчанде ки лоиҳа идеяи вазири собиқи манзил Муҳаммад Фатҳи Ал-Барадеи буд. Бо сабабҳои сиесӣ ва иҷтимоӣ, лоиҳае, ки Барадеи дар соли 2011 пешниҳод кард, дар давраи ҳукмронии Бародарони мусулмон боздошта шуд ва вақте ки Мадбулӣ вазифаи сарвазириро ишғол кард, аз нав оғоз ефт. Моҳи ноябри соли 2017, Мадбулӣ, пас аз рафтани Шариф Исмоил ба Олмон барои табобат, сарвазири муваққатӣ таъин шуд. 7 июни соли 2018 президент Сисӣ Мадбулиро ба ҷои Шариф Исмоил сарвазир таъин кард, ки баъди интихоби дубораи Абдулфаттоҳ Сисӣ дар интихоботи баҳсбарангези президентӣ ӯ истеъфо дод.
Мустафо Саид ал-Валӣ

Мустафо Саид ал-Валӣ (— 9 июни соли 1976) — пешвои миллии халқи Саҳрои ҳаммуассис ва котиби дуюми генералии Ҷабҳаи Полисарио, якумин президенти Ҷумҳурии Демократии Саҳрои Араб. Библиография.
Мустағфирӣ

Мустағфирӣ, Абубакр Насафии Самарқандӣ (—1040, Насаф) — муҳаддис, фақеҳ, муаррих, пизишк ва донишманди форс-тоҷик, муаллифи "Таърихи Самарқанд", "Таърихи Насафу Кеш", "аш-Шеър ва-ш-шуаро", "Китобу-л-вифо", "Далоилу-н-нубуват" ва "Тиббу-н-набӣ".
Мустафо Шарқӣ

Мустафо Шарқӣ (Мустафо Назаров октябри 1920, деҳаи Қаратоғ, ноҳияи Ҳисор — 5 октябри 1985) — нависанда, узви Иттифоқи нависандагони Тоҷикистон. Зиндагинома Мустафо Назаров 11 октябри соли 1920 дар деҳаи Қаратоғи ноҳияи Ҳисор ба ҷаҳон омадааст. Дар Омӯзишгоҳи саноат таҳсил кардааст. Котиби масъули рӯзномаи "Норак" будааст. Соли 1940 ба хидмати ҳарбӣ даъват шудааст. Иштирокчии Ҷанги Бузурги Ватанӣ — артиллерист будааст. Соли 1946 ба ватан баргашта, дар нашрияҳои бачагон кор кардааст. Муаллифи маҷмӯаҳои ҳикоя барои бачагон — "Ҷӯраҳо", "Мададгорони бобо", "Мададгорони бобо", "Кабӯтарони сулҳ" ва ғ. мебошад. Китоби ҳикояву очеркҳояш "Меҳри модар" соли 1965 аз чоп баромадааст. Баъдан маҷмӯаи "Ҳикояҳо", "Ёру ҷӯраҳо" ва қиссаи "Таркиши охирин" -аш ба табъ расидаанд. Мукофоту медалҳоо Бо чанд ордену медали ҷангӣ сарфароз гардидааст. Марг Аз соли 1961 узви Иттифоқи нависандагони Тоҷикистон аст. 5 октябри соли 1985 аз олам даргузашт. Осор.
Пахши мустақим

Мустақим, мустақиман — ин протсесси фиристодании сигнали телевизионӣ ё радиоӣ аз макони ба наворгирӣ ба рӯи экрани телевизионӣ ва ё садобарорҳои радиоӣ. Ё ин ки бо дигар номаш транслятсия дар айни замон. Нигаред.
Мустафоқул Муртазоев

Мустафоқул Муртазоев (17.09.1938, Душанбе — 1997, ҳамон ҷо) — мутриб, навозандаи маъруфи тоҷик (Рубоби қашғарӣ). Ҳунарпешаи хизматнишондодаи ҶШС Тоҷикистон. Зиндагинома Мустафоқул Муртазоев соли 1950 Омӯзишгоҳи мусиқии шаҳри Душанбе, "Шарора" (Ш. Сайфиддинов), "Насими кӯҳсор" ва "Фалак" (А. Одинаев), "Рақс" (Я. Сабзанов), "Роки Қашқарча" (такмили Б. Гиенко), "Попурии ӯйғурӣ" (Ф. Василев ва Э. Шукуруллоев), "Экспромт" (А. Арутунян), "Рақсҳо" аз операи "Кёроғлӣ" (Ӯз. Ҳоҷибеков) ва ғ. мисол шуда метавонанд.. низ.
Мустафо ал-Коземӣ

Мустафо Абдул Латиф Маштат маъруф бо номи Мустафо Коземӣ — сиёсатмадор, ҳуқуқшинос ва сарвазири Ироқ буд, ки аз моҳи майи соли 2020 то октябри 2022 дар ин мақом буд. Вазири корҳои хориҷии Ироқ аз 12 май то 6 июни соли 2020 буд. Вай инчунин раиси пешини Хадамоти миллии истихбороти Ироқ буд, ки аз моҳи июни соли 2016 инҷониб бо талошҳои иктишофӣ барои пуштибонӣ аз амнияти дохилии Ироқ ва ноил шудан ба барномаи сиёсати хориҷии он буд. 2 3 4 5 6.
Мусъаб ибни Рузайқ

Мусъаб ибни Зариқ — ашрофзодаи эронитабор аз дудмони Тоҳириён, фармонравои Хуросону Систон.
Мустонга (дарё)

Мустонга — номи дарёе аст, ки дар давлати Сербия равон аст.
Таъассуб

Мутаассиб ё ақидаи шомили рафтори мутаассиб ва рафтори ғайрати ғайри интиқодӣ аст, бахусус барои иллати ифроти мазҳабӣ ё сиёсӣ ва ё дар баъзе ҳолатҳо дар варзишҳо, ё бо шӯру шавқ ба гузашта ё шуғли дӯстдошта мебошад. Фалайсуф Ҷорҷ Сантайана мутаассибро чунин таъриф медиҳад талоши музоифи худ дар ҳолати фаромуш кардани ҳадафи худ. Бино ба Уинстон Черчил, мутаассиб шахсест, ки зеҳни худро наметавонад тағйир бидиҳад ва мавзуро низ тағйир намедиҳад. Бо шарҳ, мутаассиб бисёр стандарти хеле сахт ва барои идеяҳои хилофӣ ва ё назарот таҳамули камеро намоиш медиҳад.